CELEX: 62018CN0769
Language: lv
Date: 2018-12-07 00:00:00
Title: Lieta C-769/18: Lūgums sniegt prejudiciālu nolēmumu, ko 2018. gada 7. decembrī iesniedza Cour de cassation (Francija) – Caisse d’assurance retraite et de la santé au travail d’Alsace-Moselle/SJ, Ministre chargé de la Sécurité sociale

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/13
            
         
      Lūgums sniegt prejudiciālu nolēmumu, ko 2018. gada 7. decembrī iesniedza Cour de cassation (Francija) – Caisse d’assurance retraite et de la santé au travail d’Alsace-Moselle/SJ, Ministre chargé de la Sécurité sociale
      
      (Lieta C-769/18)
      (2019/C 54/17)
      Tiesvedības valoda – franču
      
         Iesniedzējtiesa
      
      
         Cour de cassation
      
      
         Pamatlietas puses
      
      
         Prasītāja: Caisse d’assurance retraite et de la santé au travail d’Alsace-Moselle
      
      
         Atbildētāji: SJ, Ministre chargé de la Sécurité sociale
      
      
         Prejudiciālie jautājumi
      
      
                  1)
               
               
                  Vai atbalsts, lai mazinātu ar invaliditāti saistītos izdevumus, kas paredzēts Sozialgesetzbuch (Vācijas Sociālā nodrošinājuma kodekss) astotās daļas § 35a, ietilpst Regulas Nr. 883/2004 (1) materiālajā piemērošanas jomā?
               
            
                  2)
               
               
                  Apstiprinošas atbildes gadījumā – vai pabalsts bērna ar invaliditāti audzināšanai, tā piemaksa vai, ja tas netiek maksāts, invaliditātes kompensācijas pabalsts, no vienas puses, un integrācijas atbalsts bērniem un jauniešiem ar invaliditāti, kas paredzēts Sozialgesetzbuch (Vācijas Sociālā nodrošinājuma kodekss) astotās daļas § 35a, no otras puses, ir līdzvērtīgi Regulas Nr. 883/2004 5. panta a) punkta izpratnē, ņemot vērā Code français de la sécurité sociale [Francijas Sociālā nodrošinājuma kodeksa] L. 351–4-1. panta mērķi, kas ir vērsts uz bērna ar invaliditāti audzināšanas izdevumu ņemšanu vērā, nosakot apdrošināšanas ilgumu, kas dod tiesības uz vecuma pensijas pakalpojumu?
               
            
         (1)  Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (OV L 166, 1. lpp.).